CELEX: 32012D0149
Language: el
Date: 2012-03-13 00:00:00
Title: Απόφαση 2012/149/ΚΕΠΠΑ του Συμβουλίου, της 13ης Μαρτίου 2012 , που τροποποιεί την απόφαση 2010/638/ΚΕΠΠΑ για την επιβολή περιοριστικών μέτρων κατά της Δημοκρατίας της Γουινέας

14.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 74/8
            
         ΑΠΌΦΑΣΗ 2012/149/ΚΕΠΠΑ ΤΟΥ ΣΥΜΒΟΥΛΊΟΥ
   της 13ης Μαρτίου 2012
   που τροποποιεί την απόφαση 2010/638/ΚΕΠΠΑ για την επιβολή περιοριστικών μέτρων κατά της Δημοκρατίας της Γουινέας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:
   
               (1)
            
            
               Στις 25 Οκτωβρίου 2010, το Συμβούλιο εξέδωσε την απόφαση 2010/638/ΚΕΠΠΑ, για την παράταση των περιοριστικών μέτρων κατά της Δημοκρατίας της Γουινέας (1).
            
         
               (2)
            
            
               Στις 27 Οκτωβρίου 2011, το Συμβούλιο εξέδωσε την απόφαση 2011/706/ΚΕΠΠΑ (2), με την οποία παρατάθηκαν τα περιοριστικά μέτρα που θεσπίσθηκαν με την απόφαση 2010/638/ΚΕΠΠΑ μέχρι τις 27 Οκτωβρίου 2012.
            
         
               (3)
            
            
               Απαιτείται τροποποίηση των μέτρων για τον στρατιωτικό εξοπλισμό που προβλέπονται στην απόφαση 2010/638/ΚΕΠΠΑ.
            
         
               (4)
            
            
               Η απόφαση 2010/638/ΚΕΠΠΑ θα πρέπει επομένως να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 2 παράγραφος 1 της απόφασης 2010/638/ΚΕΠΠΑ τα στοιχεία δ) και ε) αντικαθίστανται και προστίθεται νέο στοιχείο ως εξής:
   
               «δ)
            
            
               στην επιστροφή μη στρατιωτικών μεταφορικών ελικοπτέρων χωρίς στρατιωτικό εξοπλισμό, μόνο για χρήση από τις αρχές της Γουινέας, υπό τον όρο προηγούμενης γραπτής δέσμευσης της κυβέρνησης της Δημοκρατίας της Γουινέας ότι η χρήση τους θα παραμείνει υπό πολιτικό έλεγχο και ότι δεν θα εξοπλισθούν με στρατιωτικό εξοπλισμό·
            
         
               ε)
            
            
               στην παροχή τεχνικής βοήθειας, υπηρεσιών διαμεσολάβησης και άλλων υπηρεσιών σχετικών με τον εξοπλισμό που αναφέρονται στα στοιχεία α) έως δ), ή σε προγράμματα και επιχειρήσεις που αναφέρονται στο στοιχείο α)·
            
         
               στ)
            
            
               στη χρηματοδότηση και παροχή χρηματοδοτικής βοήθειας σχετικής με τα αντικείμενα που αναφέρονται στα στοιχεία α) έως δ), ή σε προγράμματα και επιχειρήσεις που αναφέρονται στο στοιχείο α)·».
            
         Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   
      Βρυξέλλες, 13 Μαρτίου 2012.
      
         
            Για το Συμβούλιο
         
         
            H Πρόεδρος
         
         M. VESTAGER
      
   
   
      (1)  ΕΕ L 280 της 26.10.2010. σ. 10.
   
      (2)  ΕΕ L 281 της 28.10.2011, σ. 28.